শ্রীশৈল শক্তিপীঠ
শ্রীশৈল বাংলাদেশের সিলেট (আদি শ্রীহট্ট) শহরের ৩ কি.মি. উত্তর-পূর্বে দক্ষিণ সুরমা (সিলেট ফেঞ্চুগঞ্জ সড়কের পশ্চিম পার্শ্বে) জৈনপুর গ্রামে অবস্থিত একটি শক্তিপীঠ। এখানে সতী দেবীর গ্রীবা (গন্ডদেশের পেছন দিক) পতিত হয়েছিল। ফলে উক্ত স্থানটি “গ্রীবামহাপীঠ” নামে পরিচিতি লাভ করে। দেবী এখানে মহালক্ষ্মী হিসেবে পূজিত হন এবং অনতিদূরে ঈশান কোণে গোটাটিকর গ্রামে “সর্বানন্দ ভৈরব” নামে পীঠরক্ষী শিব মন্দির অবস্থিত । হিন্দু ভক্তদের জন্য এটি একটি পবিত্র তীর্থস্থান।